Official Journal L 151 , 26/06/1996 P. 0026 - 0029



NARIADENIE KOMISIE (ES) č. 1147/96 z 25. júna 1996, ktorým sa menia a dopĺňajú prílohy II a III nariadenia Rady (EHS) č. 2377/90 ustanovujúceho postup spoločenstva pri určení maximálnych hraníc rezíduí veterinárnych liečebných prípravkov v potravinách živočíšneho pôvodu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990 ustanovujúce postup spoločenstva pri určení maximálnych hraníc rezíduí veterinárnych liečebných prípravkov v potravinách živočíšneho pôvodu1, naposledy zmenené a doplnené nariadením Komisie (ES) č. 0000/962, a najmä na jeho články 6, 7 a 8, keďže v súlade s nariadením (EHS) č. 2377/90 sa musia postupne stanoviť maximálne hranice rezíduí pre všetky farmakologicky aktívne látky, ktoré sa v spoločenstve používajú vo veterinárnych liečebných prípravkoch určených na podávanie zvieratám určeným na výrobu potravín; keďže maximálne hranice rezíduí by sa mali stanoviť až po preskúmaní, v rámci Výboru pre veterinárne liečebné prípravky, všetkých dôležitých informácií týkajúcich sa bezpečnosti rezíduí príslušnej látky pre spotrebiteľa potravín živočíšneho pôvodu a vplyvu rezíduí na priemyselné spracovanie potravín; keďže pri stanovovaní maximálnych hraniu rezíduí pre rezíduá veterinárnych liečebných prípravkov v potravinách živočíšneho pôvodu je potrebné špecifikovať pri druhoch zvierat, u ktorých môžu byť prítomné rezíduá, úrovne, ktoré môžu byť prítomné v každom príslušnom mäsovom tkanive získanom z ošetrených zvierat (cieľové tkanivo), a povahu rezíduí, ktorá je významná pre sledovanie rezíduí (indikátorové rezíduum); keďže pre kontrolu rezíduí, ako je stanovená v príslušných právnych predpisoch spoločenstva, by mali byť obyčajne stanovené maximálne hranice rezíduí pre cieľové tkanivá pečene alebo obličiek; keďže však pečeň a obličky sú často odstránené z porážaných zvierat, ktoré sú predmetom medzinárodného obchodu, a preto by sa mali tiež vždy stanoviť maximálne hranice rezíduí pre svalové alebo tukové tkanivá; keďže v prípade veterinárnych liečebných prípravkov určených na použitie pre vtáky znášajúce vajcia, zvieratá produkujúce mlieko alebo medonosné včely sa musia tiež stanoviť maximálne hranice rezíduí pre vajcia, mlieko alebo med; keďže propán, n-bután, izobután, papaverin, polyetylén glykoly (molekulárna hmotnosť v rozsahu od 200 do 10 000), polykresulén, horčík a jeho zlúčeniny, papaín a fenol by sa mali zaradiť do prílohy II k nariadeniu (EHS) č. 2377/90; keďže s cieľom umožniť ukončenie vedeckých štúdií by sa clorsulon a vedaprofen mali zaradiť do prílohy III k nariadeniu (EHS) č. 2377/90; keďže by sa malo povoliť obdobie 60 dní pred nadobudnutím účinnosti tohto nariadenia s cieľom umožniť členským štátom vykonať akúkoľvek úpravu, ktorá môže byť potrebná, pokiaľ ide o povolenie uviesť príslušné veterinárne liečebné prípravky na trh, ktoré bolo udelené v súlade so smernicou Rady 81/851/EHS3, naposledy zmenenou a doplnenou smernicou 93/40/EHS4, s cieľom zohľadniť ustanovenia tohto nariadenia; keďže opatrenia ustanovené v tomto nariadení sú v súlade so stanoviskom Stáleho výboru pre veterinárne liečivá, PRIJALA TOTO NARIADENIE: Článok 1 Prílohy II a III k nariadeniu č. 2377/90 sa týmto menia a dopĺňajú tak, ako je stanovené v prílohe k tomuto nariadeniu. Článok 2 Toto nariadenie nadobúda účinnosť šesťdesiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. júna 1996 Za Komisiu Martin BANGEMANN člen Komisie PRÍLOHA A. Príloha II sa mení takto: 1. Anorganické zlúčeniny Farmakologicky aktívna/-e látka/-y Druhy zvierat Iné ustanovenia "1.9. Horčík Všetky druhy určené na výrobu potravín 1.10. Síran horečnatý Všetky druhy určené na výrobu potravín 1.11. Hydroxid horečnatý Všetky druhy určené na výrobu potravín 1.12. Stearát horečnatý Všetky druhy určené na výrobu potravín 1.13. Glutamát horečnatý Všetky druhy určené na výrobu potravín 1.14. Orotát horečnatý Všetky druhy určené na výrobu potravín 1.15. Magnézium alumínium silikát Všetky druhy určené na výrobu potravín 1.16. Oxid horečnatý Všetky druhy určené na výrobu potravín 1.17. Magnézium karbonát Všetky druhy určené na výrobu potravín 1.18. Magnézium fosfát Všetky druhy určené na výrobu potravín 1.19. Magnézium glycerofosfát Všetky druhy určené na výrobu potravín 1.20. Magnézium aspartát Všetky druhy určené na výrobu potravín 1.21. Magnézium citrát Všetky druhy určené na výrobu potravín 1.22. Magnézium acetát Všetky druhy určené na výrobu potravín 1.23. Magnézium trisilikát Všetky druhy určené na výrobu potravín" 2. Organické zlúčeniny Farmakologicky aktívna/-e látka/-y Druhy zvierat Iné ustanovenia "2.37. Propán Všetky druhy určené na výrobu potravín 2.38. n-bután Všetky druhy určené na výrobu potravín 2.39. Izobután Všetky druhy určené na výrobu potravín 2.40. Fenol Všetky druhy určené na výrobu potravín 2.41. Papaverin Hovädzí dobytok Len novorodené teľatá 2.42. Polykresulén Všetky druhy určené na výrobu potravín Len na lokálne použitie" 2.43. Papaín Všetky druhy určené na výrobu potravín 3. Látky, ktoré sa vo všeobecnosti považujú za bezpečné Farmakologicky aktívna/-e látka/-y Druhy zvierat Iné ustanovenia "3.62. Polyetylén glykoly (molekulárna hmotnosť v rozsahu od 200 do 10 000) Všetky druhy určené na výrobu potravín" B. Príloha III sa mení takto: 1. Látky antiinfekčné 1.1. Chemoterapeutiká 1.1.5. Benzénsulfonamidy Farmakologicky aktívna/-e látka/-y Indikátorové rezíduum Druhy zvierat Maximálne hranice rezíduí - MHR Cieľové tkanivá Iné ustanovenia "1.1.5.1. Clorsulon Clorsulon Hovädzí dobytok 50 g/kg Sval Platnosť predbežných MHR sa skončí 1. januára 2000." 150 g/kg Pečeň 400 g/kg Oblička 5. Protizápalové látky 5.1. Nesteroidné protizápalové látky 5.1.1. Deriváty kyseliny arylpropiónovej Farmakologicky aktívna/-e látka/-y Indikátorové rezíduum Druhy zvierat Maximálne hranice rezíduí - MHR Cieľové tkanivá Iné ustanovenia "5.1.1.1. Vedaprofen Vedaprofen Kone 100 g/kg Pečeň Platnosť predbežných MHR sa skončí 1. januára 1998." 1 000 g/kg Oblička 50 g/kg Sval 1) Ú. v. ES L 224, 18.8.1990, s. 1. 2) Ú. v. ES L 151, 26.6.1996, s. 6. 3) Ú. v. ES L 317, 6.11.1981, s. 1. 4) Ú. v. ES L 214, 24.8.1993, s. 31.